CELEX: C2004/179/09
Language: da
Date: 2004-07-10 00:00:00
Title: Sag C-199/04: Sag anlagt den 4. maj 2004 af Kommissionen for De Europæiske Fællesskaber mod Det Forenede Kongerige

10.7.2004   
            
            
               DA
            
            
               Den Europæiske Unions Tidende
            
            
               C 179/4
            
         Sag anlagt den 4. maj 2004 af Kommissionen for De Europæiske Fællesskaber mod Det Forenede Kongerige
   (Sag C-199/04)
   (2004/C 179/09)
   Ved De Europæiske Fællesskabers Domstol er der den 4. maj 2004 anlagt sag mod Det Forenede Kongerige af Kommissionen for De Europæiske Fællesskaber ved Claire-Françoise Durand og Florence Simonetti, som befuldmægtigede, bistået af barrister Anneli Howard, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Det Forenede Kongerige og Nordirland har undladt at træffe de fornødne foranstaltninger med henblik på en fuldstændig og korrekt gennemførelse af artikel 2, 3, 4, 5, 6, 8 og 9 i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet (1), som ændret ved Rådets direktiv 97/11/EF af 3. marts 1997 (2).
            
         
               2.
            
            
               Det Forenede Kongerige tilpligtes at betale sagens omkostninger.
            
         Søgsmålsgrunde og væsentligste argumenter:
   Det bestrides ikke, at Det Forenede Kongerige har vedtaget den fornødne lovgivning til gennemførelse af direktiv 85/337 og af ændringerne i direktiv 97/11. Dette søgsmål angår den af Det Forenede Kongeriges myndigheder anlagte fortolkning og anvendelse af de relevante bestemmelser, som efter Kommissionens opfattelse ikke sikrer en korrekt og fuldstændig gennemførelse af direktivet i national ret, hverken af det oprindelige direktiv eller af direktivet med senere ændringer.
   I denne sag har Kommissionen anført, at der foreligger to former for traktatbrud, nemlig følgende:
   
               a)
            
            
               Den måde, hvorpå Det Forenede Kongeriges myndigheder anvender den nationale test »væsentlig ændret brug« i forbindelse med godkendelsen af en ansøgning om plantilladelse sammenholdt med den snævre fortolkning af udtrykket »projekt«, indebærer, at visse projekter og visse ændringer af eksisterende projekter udelukkes fra direktivets anvendelsesområde, hvilket resulterer i, at proceduren til vurdering af indvirkningen på miljøet ikke anvendes på sådanne projekter
            
         
               b)
            
            
               Det Forenede Kongeriges regering har ikke foretaget en tilstrækkelig integrering af kontrollen med områdeanvendelsen og med forureningen, således at alle forpligtelserne i direktivets artikel 3 og 8 efterkommes.
            
         
      (1)  EFT L 175 af 5.7.1985, s. 40.
   
      (2)  EFT L 73 af 14.3.1997, s. 5.